Oliver Thambo botanical gardens - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Oliver Thambo botanical gardens
Posted by Liz on January 11, 2022 at 1:08pm
Dankie vir jul kommentare!
Hennie Cronjé January 11, 2022 at 2:45pm
Moet die naam hier nie Walter Sisulu wees nie? Die komposisie is baie goed deur net 'n deel van die waterval te wys, met die weerkaatsing. Die moeilike aspek van hierdie teneel was die direkte sonlig. Dis het die reikwydte van lig tot donker baie wyd gemaak (high dynamic range) - van die spierwit tot die donker skaduwees. In direkte sonlig is dit altyd wyer as wat die kamera se sensor kan vaslê. Gevolglik moet jy êrens piksels verloor. Hier het jy dit in die wit verloor en mens sien dit deurdat detail in die wit verlore geraak het. Mens moet altyd probeer om die piksels in die wit te behou en liewer piksels in die donker dele te verloor. Daar is dit minder opvallend. Hier moes jy dus meer onderbelig het en dan, as jy in RAW geneem het, kan mens bietjie van die detail in die donker dele terugtrek met die Shadow slider. Dit werk goed. In JPEG is dit onmoontlik om piksels betekenisvol terug te trek. Dan, 'n laaste ding. Die fokus hier lyk net-net nie 100% nie. Miskien kamera beweging.